Държавен вестник, бр. 9, 2015 г., стр. 41

БРОЙ  9	
Д Ъ Р Ж А В Е Н  В Е С Т Н И К 	
СТР.  41  
§ 24. Навсякъде в наредбата се правят 
следните изменения:
1. Думите „Националната ветеринарноме-
дицинска служба (НВМС)“, „Националната 
ветеринарномедицинска служба“ и абревиату-
рите „НВМС“ и „РВМС“ се заменят съответно 
с „Българската агенция по безопасност на 
храните (БАБХ)“, „Българската агенция по без-
опасност на храните“, „БАБХ“ и „съответната 
областна дирекция по безопасност на храните“.
2. Думите „Европейската общност (ЕО)“, 
„Европейската общност“ и абревиатурите „ЕО“ 
се заменят съответно с „Европейския съюз 
(ЕС)“, „Европейския съюз“ и „ЕС“.
Преходни и заключителни разпоредби
§ 25. Здравният сертификат съгласно прило-
жение № 2, част 1а се използва при търговия 
с кучета, котки и порове от стопанства до 29 
април 2015 г., при условие че е издаден не 
по-късно от 28 декември 2014 г.
§ 26. Тази наредба отменя:
1. Наредба № 18 от 10 февруари 2006 г. за 
здравните изисквания към животни компа-
ньони при придвижването и транспортирането 
им с нетърговска цел (ДВ, бр. 18 от 2006 г.);
2. Наредба № 20 от 10 февруари 2006 г. за 
изискванията към дейностите, извършвани на 
всички етапи от събирането до обезвреждане-
то на странични животински продукти и на 
продукти, получени от тях, както и тяхната 
употреба, пускане на пазара и транзитно 
преминаване (ДВ, бр. 18 от 2006 г.);
3. Наредба № 28 от 16 декември 2005 г. 
за мерките за профилактика, ограничава-
не и ликвидиране на някои трансмисивни 
спонгиформни енцефалопатии по животните 
и условията и реда за прилагането им (ДВ, 
бр. 7 от 2006 г.).
§ 27. Наредбата влиза в сила от деня на 
обнародването є в „Държавен вестник“.
За министър:  
Васил Грудев
560
МИНИСТЕРСТВО 
 НА ОТБРАНАТА
Наредба за допълнение на Наредба № Н-12 от 
2014 г. за условията и реда за предоставяне 
на финансова или материална помощ и за 
предоставяне на помещения във военните 
клубове или в сгради в управление на Минис-
терството на отбраната или структурите на 
пряко подчинение на министъра на отбраната 
(ДВ, бр. 61 от 2014 г.)
§ 1. В преходните и заключителните раз-
поредби се създава нов § 3а:
„§ 3а. (1) За 2015 г. лицата по чл. 2 могат 
да кандидатстват за финансова помощ в дву­
дневен срок от влизане в сила на наредбата, 
като подадат в деловодството на Министер-
ството на отбраната мотивирано искане на 
хартиен или на електронен носител ведно с 
документите по чл. 10. 
(2) Лицата по ал. 2, които са подали мо-
тивирано искане и изискуемите документи 
по чл. 10 в срока по § 3 през 2014 г., подават 
само мотивирано искане в срока по ал. 1.
(3) Комисията разглежда мотивираните 
искания до два дни след изтичане на срока 
по ал. 1 и изготвя по реда на чл. 12 и 13 про-
ект на годишен план на Министерството на 
отбраната за 2015 г.
(4) Проектът на годишния план на Ми-
нистерството на отбраната за 2015 г. се пред-
ставя от директора на дирекция „Социална 
политика“ на министъра на отбраната за 
утвърждаване в 14-дневен срок от влизането 
в сила на наредбата.“
Заключителна разпоредба
§ 2. Наредбата влиза в сила от деня на 
обнародването є в „Държавен вестник“.
Министър:  
Николай Ненчев
659
МИНИСТЕРСТВО  
НА ВЪТРЕШНИТЕ РАБОТИ
ИНСТРУКЦИЯ № 8121з-78  
от 24 януари 2015 г.
за реда за осъществяване на задържане, обо-
рудването на помещенията за настаняване на 
задържани лица и реда в тях в Министер-
ството на вътрешните работи
Г л а в а  п ъ р в а
ОБЩИ ПОЛОЖЕНИЯ
Чл. 1. С тази инструкция се урежда редът 
за осъществяване на задържане, оборудването 
на помещенията за настаняване на задържа-
ни лица и реда в тях в Министерството на 
вътрешните работи (МВР). 
Чл. 2. При изпълнение на служебните си 
задължения полицейските органи зачитат 
правата на задържаните лица, регламентирани 
в Конституцията на Република България, за-
коните и Европейската конвенция за правата 
на човека и основните свободи. 
Чл. 3. Полицейските органи могат да за-
държат лица в случаите, определени в Закона 
за Министерството на вътрешните работи 
(ЗМВР). 
Чл. 4. „Задържани лица“ по смисъла на 
тази инструкция са тези, на които е ограни-
чено правото на свободно придвижване при 
условията и по реда на ЗМВР.